ชมรมบริการโลหิตและสังคมสงเคราะห์ จุฬาลงกรณ์มหาวิทยาลัย (ในพระบรมราชินูปถัมภ์)

ชมรมบริการโลหิตและสังคมสงเคราะห์ (ในพระบรมราชินูปถัมภ์) หรือที่รู้จักในชื่อ ชมรมโลหิต เป็นชมรมภายใต้การกำกับดูแลของฝ่ายพัฒนาสังคมและบำเพ็ญประโยชน์ องค์การบริหารนิสิตจุฬาลงกรณ์มหาวิทยาลัย ปัจจุบันชมรมโลหิตเป็นพื้นที่รวมตัวของนิสิตจุฬาลงกรณ์มหาวิทยาลัยในการใช้เวลาว่างจากการเรียน ร่วมกันทำกิจกรรมเพื่อสังคมหลากหลายรูปแบบ โดยมีเป้าหมายหลักในการสร้างประโยชน์แก่ส่วนรวม 

กิจกรรมของชมรมประกอบด้วยการออกค่ายอาสาพัฒนาชนบท การจัดกิจกรรมรับบริจาคโลหิต และการเยี่ยมเยียนเด็กหรือผู้ด้อยโอกาสในสถานสงเคราะห์ต่าง ๆ ซึ่งล้วนเป็นโอกาสให้สมาชิกชมรมได้เปิดโลกทัศน์ เรียนรู้ความหลากหลายของสังคมนอกเหนือจากรั้วมหาวิทยาลัย อีกทั้งยังส่งเสริมการทำงานเป็นทีม ความกล้าแสดงออก และการถ่ายทอดความคิดสร้างสรรค์ ซึ่งล้วนเป็นกระบวนการบ่มเพาะนิสิตให้เติบโตเป็นบุคลากรที่พร้อมตอบแทนสังคมภายหลังจากสำเร็จการศึกษา

 ประวัติ 
เมื่อวันที่ 20 กันยายน พ.ศ. 2506 ได้เกิดเหตุพิพาทระหว่างนิสิตคณะวิศวกรรมศาสตร์จำนวน 9 คนกับรองอธิการบดีฝ่ายปกครอง ส่งผลให้นิสิตจำนวน 2 คนถูกคัดชื่อออกจากทะเบียนของมหาวิทยาลัย ด้วยความรู้สึกไม่เป็นธรรม กลุ่มนิสิตจึงถือโอกาสในวันเดียวกัน ซึ่งตรงกับวันที่พระบาทสมเด็จพระมหาภูมิพลอดุลยเดชมหาราช บรมนาถบพิตร จะเสด็จพระราชดำเนินมายังจุฬาลงกรณ์มหาวิทยาลัย โดยการดักรอรถยนต์พระที่นั่งบริเวณถนนพระราม 5 เพื่อทูลเกล้าฯ ถวายฎีกาขอพระราชทานอภัยโทษแด่พระบาทสมเด็จพระเจ้าอยู่หัว และด้วยพระมหากรุณาธิคุณ นิสิตทั้งสองจึงได้รับพระราชทานอภัยโทษ และสามารถกลับเข้าเป็นนิสิตจุฬาฯ ได้อีกครั้ง นำมาซึ่งความสำนึกในพระเมตตาอันหาที่สุดมิได้ นิสิตคณะวิศวะกรรมศาสตร์จำนวนมากจึงร่วมใจกันบริจาคโลหิตให้แก่ศูนย์บริการโลหิต สภากาชาดไทยในเดือนพฤศจิกายนของปีเดียวกัน กิจกรรมดังกล่าวได้รับความสนใจอย่างต่อเนื่อง จนกระทั่งในปี พ.ศ. 2507 นิสิตคณะวิศวกรรมศาสตร์ได้ร่วมกันจัดสัปดาห์แห่งการบริจาคเลือกขึ้น เพื่อเป็นการถวายพระพรชัยมงคลแด่พระบาทสมเด็จพระเจ้าอยู่หัว โดยมีผู้มาบริจาคโลหิตกว่า 800 คน ต่อมาในปีพ.ศ. 2508 ได้มีการจัดกิจกรรมสัปดาห์แห่งการบริจาคเลือดขึ้นอีกครั้ง โดยได้มีการขยายกิจกรรมออกเป็น 2 ครั้งต่อปี ได้แก่ในวาระวันเฉลิมพระชนมพรรษาสมเด็จพระนางเจ้าพระบรมราชินีนาถ และในวาระวันเฉลิมพระชนมพรรษาพระบาทสมเด็จพระเจ้าอยู่หัว ซึ่งในปีดังกล่าวมีนิสิตมาร่วมบริจาคโลหิตถึง 1,629 คน  

ในปีการศึกษา 2509 ทางสโมสรนิสิต จุฬาฯ ได้เห็นความมุ่งมั่นและความสำเร็จของนิสิตที่ร่วมใจกันจัดกิจกรรมเพื่อสังคมขึ้น จึงได้มีมติอนุมัติจัดตั้ง "แผนกบริการโลหิต" ขึ้น จนกระทั่งในปี พ.ศ. 2511 ทางมหาวิทยาลัยได้มีการเปลี่ยนแปลงระเบียบฯ จึงมีการอนุมัติให้นิสิตสามารถดำเนินกิจกรรมอันเป็นสาธารณะได้ จึงได้มีการประกาศจัดตั้งแผนกบริการโลหิตเป็น "ชมรมบริการโลหิต" อยากเป็นทางการเมื่อวันที่ 25 กรกฎาคม พ.ศ. 2511 ภายหลังจากการก่อตั้งเป็นชมรม ทางชมรมก็ได้มีการขยายกิจกรรมโดยคลอบคลุมไปถึงงานด้านสังคมสงเคราะห์ เช่น การออหค่ายอาสาพัฒนาชนบท การเยี่ยมเยือนผู้ด้อยโอกาสตามสถานสงเคราะห์ต่าง ๆ จนได้รับพระราชทานชื่อว่า "ชมรมบริการโลหิตและสังคมสงเคราะห์ในพระบรมราชินูปถัมภ์ จุฬาลงกรณ์มหาวิทยาลัย"  

อย่างไรก็ดีในเวลาต่อมา "แผนกบริการโลหิต" ได้ยุติบทบาทลง คงเหลือเพียงกิจกรรมค่ายอาสาพัฒนาชนบทเป็นหลัก โดยให้หนังปีการศึกษาจะจัดโครงการทั้งหมด 3 โครงการ ได้แก่ โครงการค่ายเยี่ยมโรงเรียน (ค่ายต้น) จัดขึ้นในช่วงเดือนตุลาคม โครงการค่ายสังคมสงเคราะห์ฤดูหนาว (ค่ายกลาง) จัดในช่วงเดือนธันวาคม และโครงการค่ายสังคมสงเคราะห์ฤดูร้อน (ค่ายปลาย) จัดขึ้นในช่วงเดือนพฤษภาคม

 ภาพรวมชมรมในแต่ละปีการศึกษา 

 ปีการศึกษา 2568 
ในปีการศึกษาที่ 2568 ได้มีการเลือกตั้งคณะกรรมการชมรม ณ วันที่ 19 เมษายน พ.ศ.2568 จนได้ผลคณะกรรมการออกมาดังนี้ ประธานชมรม คือ ดุหยง เศรษฐศาสตร์ รองประธาน 2 ท่าน คือ คิม นิติศาสตร์ และ บอส วิศวกรรมศาสตร์ เลขานุการชมรม คือ วุ้น สหเวชศาสตร์ และหัวหน้าฝ่ายหาทุนและสปอนเซอร์ คือ พลอย นิติศาสตร์

 ปีการศึกษา 2567 
ในปีการศึกษา 2567 ชมรมได้มีคณะกรรมการ ได้แก่ ประธานชมรม คือ เดือน จิตวิทยา รองประธานชมรม 2 ท่านได้แก่ เติ้ล สัตวแพทย์ศาสตร์ และ โฉม พาณิชยศาสตร์และการบัญชี เลขานุการชมรม คือ นิว อักษรศาสตร์ หัวหน้าฝ่ายทรัพยากรมนุษย์ (HR) คือ เอิง อักษรศาสตร์ หัวหน้าฝ่ายประชาสัมพันธ์ (PR) คือ ดีดี นิเทศศาสตร์ หัวหน้าฝ่ายหาทุนและสปอนเซอร์ คือ โดนัท นิเทศศาสตร์ หัวหน้าฝ่ายพัสดุ คือ ต้นกล้า วิศวกรรมศาสตร์

 ปีการศึกษา 2566 
ในปีการศึกษา 2566 ชมรมได้มีคณะกรรมการ ได้แก่ ประธานชมรม คือ ตี่ วิศวกรรมศาสตร์ รองประธานชมรม คือ แม็กซีน นิติศาสตร์ เลขานุการชมรม คือ สกาย รัฐศาสตร์ หัวหน้าฝ่ายทรัพยากรมนุษย์ (HR) คือ เดือน จิตวิทยา หัวหน้าฝ่ายประชาสัมพันธ์ (PR) คือ เลอา สถาปัตยกรรมศาสตร์ หัวหน้าฝ่ายหาทุนและสปอนเซอร์ คือ หุ้น สถาบันนวัตกรรมบูรณาการ (BaScii) หัวหน้าฝ่ายพัสดุ คือ ไกด์ วิทยาศาสตร์

 รายการค่าย 
+ปีการศึกษาชื่อค่ายคณะกรรมการค่ายสถานที่จัดค่ายประเภทค่าย2565ค่ายแก่งประลอมพร้อมจะโยคผู้อำนวยการค่าย
เคน วิศวกรรมศาสตร์
รองผู้อำนวยการค่าย
อุ่น สถาปัตยกรรมศาสตร์โรงเรียนบ้านแก่งประลอม ต.ไทรโยค อ.ไทรโยค จ.กาญจนบุรีค่ายเยี่ยมโรงเรียน (ค่ายต้น)2565ค่ายเปียงใจก็อยากไป คนเคียงใจก็อยากมีผู้อำนวยการค่าย
หยงหยง วิทยาศาสตร์
รองผู้อำนวยการค่าย
แก้วน้ำ จิตวิทยาโรงเรียนบ้านเปียงใจ อ.แจ้ห่ม จ.ลำปางค่ายสังคมสงเคราะห์ (ค่ายกลาง)2565ค่ายเดินดงทำทรงที่ดงยางผู้อำนวยการค่าย
โฉม พาณิชยศาสตร์และการบัญชี
รองผู้อำนวยการค่าย
แก้ม นิเทศศาสตร์โรงเรียนบ้านดงยาง ต.บากเรือ อ.มหาชนะชัย จ.ยโสธรค่ายสังคมสงเคราะห์ (ค่ายปลาย)2566ค่ายรางเสน่ห์ดีต่อใจอยากชวนเธอไป(พักใจ)ด้วยกันผู้อำนวยการค่าย
วิว สหเวชศาสตร์
รองผู้อำนวยการค่าย
สกาย รัฐศาสตร์โรงเรียนวัดรางเสน่ห์นครจันทร์ ต.ท่าเคย อ.สวนผึ้ง จ.ราชบุรีค่ายเยี่ยมโรงเรียน (ค่ายต้น)2566ค่ายอยากชวนเธอมาลองรักที่ราษฏร์รัฐพัฒนาผู้อำนวยการค่าย
มายด์ จิตวิทยา
รองผู้อำนวยการค่าย
เดือน จิตวิทยาโรงเรียนราษฏร์รัฐพัฒนา อ.สันติสุข จ.น่านค่ายสังคมสงเคราะห์ (ค่ายกลาง)2566ค่ายถ้ายังไม่มีคนข้างเคียง ให้แม่สะเรียงมาเคียงข้างกันผู้อำนวยการค่าย
แม็กซีน นิติศาสตร์
รองผู้อำนวยการค่าย
เฟิร์ส นิติศาสตร์โรงเรียนบ้านแม่สะเรียง ต.แม่สะเรียง อ.แม่สะเรียง จ.แม่ฮ่องสอนค่ายสังคมสงเคราะห์ (ค่ายปลาย)2567ค่ายแจงมาแจงจ้ำจึกน้ำนิ่งไหลลึกนึกถึงแจงงามผู้อำนวยการค่าย
เจ สหเวชศาสตร์
รองผู้อำนวยการค่าย
พริม สหเวชศาสตร์โรงเรียนบ้านแจงงาม ต.แจงงาม อ.หนองหญ้าไซ จ.สุพรรณบุรีค่ายเยี่ยมโรงเรียน (ค่ายต้น)2567ค่ายลมหนาวพัดพา มาฮื้อเวียงผา พาเรามาเจอกันผู้อำนวยการค่าย
เม่น วิศวกรรมศาสตร์
รองผู้อำนวยการค่าย
บอส วิศวกรรมศาสตร์โรงเรียนบ้านเวียงผาพัฒนา ต.ศรีดงเย็น อ.ไชยปราการ จ.เชียงใหม่ค่ายสังคมสงเคราะห์ (ค่ายกลาง)2567ค่ายน้ำพึ่งเรือ เสือพึ่งป่า ใจสั่งมา บ้านนาพึงผู้อำนวยการค่าย
แบม วิศวกรรมศาสตร์
รองผู้อำนวยการค่าย
โดนัท นิเทศศาสตร์โรงเรียนชุมชนบ้านนาพึง ต.นาพึง อ.นาแห้ว จ.เลยค่ายสังคมสงเคราะห์ (ค่ายปลาย)

หมวดหมู่:จุฬาลงกรณ์มหาวิทยาลัย
หมวดหมู่:ชมรม